(الومضات)
حاولت أرسمله صوره بكل مكان
وبيدي هاي انه ارسمت هل الصوره للشاعر سعود الخفاجي
يضحك بوجه اليشوفه ومن اجيه
يهز اديه وعني وجهه يدوره
خاويت النفس جي ماحمل اه
وماون وفضحني ويه المأسي للشاعر علي ال جعفر
كبل صاحبت راسي كلت ارتاح
طلع راسي جذب نايم براسي
عفتك الشمس حتى اسمر تصير
وعيون العواذل تكطع النظره
رديت ارد اشوفك من وصلت الكيت منقول
وجهك ماتغير والشمس سمره
أدك باب كلبك صارلي هواي
تطلع شوفه ياهو شوفه شيريد منقول
اذا ابقه ادكن أكسر الباب
وعليك انه اطب اتريد متريد
كمت اغار هواي من عندي عليك
واي جزء بيه عليك يعاني
ولأن يحجي هواي وياك اللسان للشاعر عبد الحسن الحلفي
كمت اسولفلك بدون الساني
شيجيبك يباجر والتقي وياك
وشيلنك كلب مابين الضلوع للشاعر سعود الخفاجي
واذا باجر اجه وماجابك وياه
اكض باجر وشيلنه من الاسبوع
شفناك وسكرنه بهاي شتكول
على هذا الامر نتحاسب هناك للشاعر حامد الشمري
الله يساعد الصيام عالصوم
مفاطير وفطرنه بيوم شفناك
باجرمن تجي مو من وره الباب
وشكلك هم تجي وتحسبه جيه منقول
اريدك من تجي تلزك على الباب
والاثوب لو تجي وتلزك عليه
عليك الكل ثابت قفل مقفول
اموت وما ادور عن بديلك للشاعر عبد الحسين الحلفي
ماحب الصلاه بس كمت صليت
أصلي الخاطرك حتى اندعيلك
كوم صلي وأذكر الله بالصلاة
بلكت يلتفتلك لو كمت ربك
الله شيلتفت وأنت العصر مريت منقول
خليت الضحايه مجطله بدربك
احنه مانطلب بعد منك تعود
وابد مانطلب بعد منك تحن
رايدين اترد كلبنه المات بيك منقول
حتى يمنه احنه بكرامه يندفن
صاير يوديك ويجيبك كلام
تريد تخسرلك وفي ماين اديك للشاعر ميثاق الهلالي
احنه مابيناتنه بس السلام
انه حاجي وياك حتى احجي عليك
لايجي كولوله ماظل يهه حيل
خلصن دموعي وبجيت اسنيني للشاعر ميثاق الهلالي
جان يطلب وانه اكله بعيني هاي
بيعني هاي وحط اصبعه بعيني
عمر انه انتظرتك ليش ماجيت
جا يمته تجي وتشوف حالي ساهر الماني
لحظه من الوكت ماكدر انساك
ردت انساك شو جيت اعله بالي
انه لو كتلك اجي معناهه اجيك
وانت مامره كلتلي وجيتني منقول
مره اذكر بالحلم كتلي تعال
واركض بنص الحلم خليتني
جمالك مو جمال مخبل الناس
وبس قاسو جمالك وي نبي يوسف ساهر الماني
من شافك صفن ظل دايخ ومحتار
وظل يوسف يسولف وي نبي يوسف
اذا شمسين تطلع كارثه تصير
جمالك كلي هذا منين جبيته منقول
اتفق ويه الشمس لدوخ الناس
لو تطلع شمس لو تطلع انته
انت يل حسنك خيال من الخيال
وصعب ان توصل جمالك صوره ساهر الماني
ردت ارسمك صوره في روعه جمال
وانه ارسمك طاحت الصبوره
يفر ينه الوكت فرت نواعير
ورغم اجفاك بس ظلينه ننطر ساهر الماني
صبر ايوب يمكن مو صبر جان
ولو مر بصبرنه بلحظه يكفر
أخذ ليلك بعد من ليلي يفلان
مامحتاجك تزيد ظلامه للشاعر حامد الشمري
تعت الكرامه بعشرتي وياك
تجي وتروح ماظلت كرامه
__________________
انشاء اللة تعجبكم تحياتي